|  |
| --- |
| **НАЦИОНАЛНО СРЕДНО УЧИЛИЩЕ "СОФИЯ" гр. София, бул."Монтевидео" №21, 02/955-98-92,nsou151@abv.bg** |
| **СЪОБЩЕНИЕ ЗА ПОВЕРИТЕЛНОСТ НА ЛИЧНИТЕ ДАННИ** *(информация, предоставяна съгласно чл.13 от ОРЗД)*  **ИНФОРМАЦИЯ ЗА СЛУЖИТЕЛИ1**    **Име и адрес на администратора на лични данни**  Име: НАЦИОНАЛНО СРЕДНО УЧИЛИЩЕ "СОФИЯ"  Адрес: гр. София, бул."Монтевидео" №21  е’mail: nsou151@abv.bg, тел: 02/955-98-92  За контакт с Длъжностно лице по защита на личните данни: Радослав Симеонов  Тел: 0884606760 , e-mail: nsou151@abv.bg    В случай, че имате въпроси или желаете да получите допълнителна информация, моля обърнете се към нашето длъжностно лице по защита на личните данни.  **Обща информация**  В качеството си на Ваш работодател, нашата институция следва да поддържа и обработва информация, относно всеки свой служител, във връзка със съществуващото с него трудово правоотношение, както и с оглед ефективно управление на нашата професионална дейност.  Информацията, с която разполагаме, ще бъде използвана единствено с цел осъществяване на нашата дейност в съответствие с изискванията на закона.  Ние ще съхраняваме и използваме тази информация, за да можем да осъществяваме нормалната си служебна дейност. Също така и за да можем да реализираме съответните правоотношения с Вас по начин, който е ефективен, законосъобразен и подходящ, във всяка от изброените фази – когато кандидатствате за работа, когато работите за нашата институция, когато прекратявате трудовото си правоотношение с нас, както и след неговото прекратяване.  Посочените фази налагат използването на информация, която да ни позволи да изпълним задълженията си по действащи трудови договори, да се съобразим с действащи изисквания на законови разпоредби, да реализираме наши легитимни интереси и да можем да се защитим юридически в случай, че възникнат процедури от подобно естество (вкл. съдебни процедури).  Ако Вие не ни предоставите съответните данни, това може да доведе до ситуация, при която нашата институция няма да може да изпълни своите задължения. В такива случаи ние ще Ви уведомим за възможните последствия от подобно непредоставяне на информация (лични данни).  **Легитимен интерес**  Нашата институция осъществява дейност, свързана с образование на деца/ученици от подготвителна група до 12-ти клас съгласно нормативните разпоредби на Р.България.  В тази връзка е възможно да се наложи да обработваме Ваши лични данни с цел реализиране на нашите легитимни интереси, например – осъществяване на контрол при изпълнението на Вашите трудови задължения (напр. чрез система за контрол на достъпа), осъществяване на охрана и контрол над собствеността на институцията (чрез видеонаблюдение) и др.  Възможно е също така да извършваме наблюдение на използването на Ваши служебни електронни устройства (компютър, телефон) отново във връзка с изпълнението на Вашите трудови задължения, както и във връзка с осъществяване на контрол на разходите при използване на служебен телефон, когато това е приложимо.  Естеството на нашия легитимен интерес в тези случаи произтича от създаването на предпоставки за спазване и изпълнение на действащите трудови правоотношения, както и прилагане на мерки за финансов контрол и осигуряване на безопасност на работното място – по отношение на хора, материална база и ресурси.  Институцията няма да обработва Вашите данни в случаите, когато нашите легитимни интереси не биха могли да имат приоритет пред Вашите собствени интереси.  **Обхват на личните данни (информацията). Основания (Изпълнение на законово задължение и съгласие).**  По-голямата част от информацията, с която разполагаме, е/ще ни бъде предоставяна от Вас лично.  Възможно е част от информацията да бъде създадена в процеса на работата и да произлиза от други източници (напр. при атестация от Ваш директен ръководител, след преминаване на курсове за повишаване на квалификацията и др.).  Информацията, която съхраняваме, включва: Ваши документи за кандидатстване за работа, Вашия трудов договор и приложенията и/или измененията към него, кореспонденция, отнасяща се до Вас – вътрешна (напр. свързана с промяна на длъжност, заплата и др.) или външна (напр. когато се предоставят удостоверения пред трети лица), информация необходима за изплащане на трудовото Ви възнаграждение, данни за контакт, информация във връзка с ползване на отпуски по реда на Кодекса на труда (вкл. болнични), информация, свързана с кариерното Ви развитие в нашата институция (вкл. обучения, атестации и др.), допълнително материално стимулиране, информация за наложени дисциплинарни наказания и друга, свързана с трудовото Ви правоотношение.  Като част от нашата дейност – Вие (Вашето име и позиция) и Ваши служебни контакти (като телефон, е-поща) могат да бъдат предоставяни на трети лица (например родители на деца/ученици), с цел ефективно изпълнение на Вашите служебни задължения. В този смисъл те се считат за служебни контакти.  При необходимост е възможно да съхраняваме информация, свързана с Вашето здраве. Тя може да бъде използвана с цел изпълнение на наши задължения, свързани с прилагане на мерки за безопасни и здравословни условия на труд, както и с цел изпълнение на задължения, произтичащи от социалното, здравното или пенсионното законодателство (напр. заплащане на осигуровки, болнични и т.н.).  Ваши лични данни, включващи ЕГН, адрес, имена, трудов стаж, трудово възнаграждение, месторождение, образование, квалификация, могат да се обработват и предоставят на Министерството на образованието и науката, регионално управление на образованието, общинска администрация (ако е приложимо) посредством използвани за целта електронни информационни системи.  В случай, че се наложи да обработваме специални категории данни: напр. членство в синдикални организации или биометрични данни, ние винаги ще правим това, след като сме получили Вашето изрично съгласие за съответната дейност, освен ако това не се изисква по закон или ако данните са необходими, за да се опази и защити Вашето здраве, в случай на спешност.  Във връзка с изпълнение на задължения, произтичащи от Кодекса на труда и Колективен трудов договор ние може да съхраняваме информация за Вашата синдикална принадлежност.  Когато ние обработваме данни, въз основа на Ваше съгласие, Вие винаги имате право да го оттеглите във всеки един момент. Оттеглянето на съгласието не засяга законосъобразността на обработването, основано на дадено съгласие преди неговото оттегляне  Така например при кандидатстване за работа при нас – Вие ни предоставяте съответната информация въз основа на Ваше съгласие.  **На кого предоставяме Вашите лични данни**  Като правило ние не предоставяме Вашите данни на трети лица, освен в случаи, които са изрично посочени тук.  Информация за Вас може да бъде предоставена на трети лица, ако сме юридически задължени да го направим или ако трябва да изпълним наше договорно задължение (напр. във връзка с изплащане на заплата, внасяне на социални или здравни осигуровки, Ваше участие в обучения и др.).  Възможно е да предоставим Ваши данни на органи или институции в сферата на образованието *(МОН, РУО, общинска администрация, други)*.  **Срок, за който ще се съхраняват Вашите лични данни**  Освен ако в настоящото известие за поверителност не е посочено друго, запазваме Вашите лични данни само толкова дълго, колкото се изисква от нас.  Лични данни, обработвани въз основа на наш легитимен интерес се съхраняват съгласно вътрешните правила и политики на училището.  Лични данни, обработвани по силата на законова разпоредба, се съхраняват за срока, предвиден в съответния нормативен акт.  Лични данни, обработвани във връзка с Ваше кандидатстване за работа се съхраняват в съответствие с вътрешните правила на училището.  Други лични данни, обработвани от нас и непопадащи в горните категории, се съхраняват за срока на съществуващото трудово правоотношение между Вас и нашата институция.  **Предаване на данни на трета държава или на международна институция**  Нашата институция не предава Вашите данни към трета държава или на международна институция.  **Права, с които разполагате, във връзка с предоставените от Вас лични данни**  Във връзка с личните данни, които сте ни предоставили, Вие имате право да изискате от нас:  1. Достъп до личните Ви данни.  2. Коригиране или изтриване на Ваши лични данни.  3. Ограничаване на обработването им.  4. Право на възражение срещу обработването на Вашите данни.  5. Преносимост на данните.  **Правото на жалба до надзорен орган**  ВИЕ имате право на жалба до надзорен орган. Надзорният орган в Република България е Комисията за защита на личните данни.  **Автоматизирано вземане на решения**  Нашата институция не използва автоматизирано вземане на решения, включително профилиране.    **Директор**:  Росен Милчов Цветанов ......................  *(подпис и печат)* |